అయ్య బాబోయ్. ఈ దెబ్బలకి కారణం నైటింగేలా?
కాదు. ఎక్కువగా వేరే పోలీసే కొట్టాడు.
మరి ఇప్పుడు మనం ఎక్కడికి వెళ్తున్నాం? డిడియర్ ఇంటికా?
కాదు, కార్లా ఇంటికి.
వాళ్లు ఆడిన అబద్ధాలు, చేసిన చెత్త పనులు ఇప్పుడు నాకు ముఖ్యంగా అనిపించలేదు,
నన్ను కాపాడబోయి, కార్లా చనిపోలేదని, బతికే ఉందని నిర్ధారించుకోవడమే నాకు ప్రథమ కర్తవ్యమైంది.
ఎంత పని చేశావు, అబ్దులా?
అబ్బో, నువ్వూ, కార్లా అంతా చేసి, నన్ను అంటున్నావే!
తను ఎక్కడ?
నాకు తెలీదు.
ఇతని స్థితి దారుణంగానే ఉంది.
హేయ్, మొడీనా, నా మాటలు వినిపిస్తున్నాయా?
మొడీనా. -ఇతను బతకడం కష్టం.
హా, బతికి తీరాలి.
కార్లా, లీసాలు ఎక్కడ ఉన్నారో ఇతనికి మాత్రమే తెలుసు.
మమ్మల్ని వదిలేయ్, మిమ్మల్ని ప్రాణాలతో వదిలేయమని ఖాదర్ తో నేను చెప్తాను.
ఖాదర్ బతుకు బస్టాండేలే. ఆ సంగతి వలీద్ చూసుకుంటాడు.
నా పని పడదామనుకున్నావు, ఇప్పుడు నేను నీ పని పడుతున్నా.
దాని గురించి ఖాదర్ కి ఏమీ తెలీదు.
అయితే, నువ్వు మునగడంతో పాటు ఆయన్ని కూడా ముంచేశావు పో.
వీలు ఉన్నప్పుడు పారిపో, నీకే మంచిది.
ఎక్కడికి? ఎందుకు?
నా సర్వస్వం ఇదే.
ఎవరెవరో ఏదేదో హడావిడి చేస్తూనే ఉంటారు,
కానీ ప్యాలెస్ మాత్రం అలాగే ఉంటుంది.
మమ్మల్ని ఏం చేయబోతున్నావు?
మీ ఇద్దరినీ వేలం వేస్తాను, ఎవరు ఎక్కువకు పాడుకుంటే వాళ్లకి ఇచ్చేస్తా.
వద్దు!
బొంబాయి నేషనల్
సెక్స్, స్కాండల్, సాగర్ వాడ.
"విదేశీ వేశ్యావాటికలో జోరుగా నడుస్తున్న అక్రమ కార్యకలాపాలు."
అతనికి చాలా రక్తం పోయింది, కానీ పరిస్థితి ఇప్పుడు నిలకడగానే ఉంది.
లిన్, నేను వెళ్లాలి.
వలీద్ బొంబాయి అంతటా ఉన్న మా వ్యాపారాలపై దాడి చేస్తున్నాడు.
చూశావా, పరిస్థితులు ఎంత భయంకరంగా మారాయో? నువ్వు ఖాదర్ మాటలని విని ఉండాల్సింది.
మీరు నాకు అబద్ధాలు చెప్పకుండా ఉండాల్సింది కాదేమో.
ఇక్కడే ఉండు. నాకేమైనా తెలిస్తే, నీకు కాల్ చేస్తాను.
ఇతను లేస్తే, ఖాదర్ ఇంటికి ఫోన్ చేసి నాకు చెప్పు.
ఏమైనా కానీ, ఇతడిని మాత్రం చావనివ్వకు.
"బొంబాయిలో ఈ ముఠాల ఆగడాలు శృతి మించిపోతున్నాయి,
మన ప్రజాస్వామ్య వ్యవస్థలను భ్రష్టు పట్టించడానికి
విదేశీయులతో చేతులు కలపవచ్చని అవి భావిస్తున్నట్టున్నాయి.
వాళ్ల ఆగడాలను ఎవరైనా ఎదిరిస్తే
వాళ్లని చంపేస్తారు, లేదా పదవీచ్యుతులని చేస్తారు.
తనంటే ప్రజలకున్న భయాన్ని వలీద్ షా సద్వినియోగపరుచుకుంటున్నాడు,
జనాల్లో చాలా మందికి డబ్బు ఆశ చూపెడితే చాలని, మానం మర్యాదలు సైతం మర్చిపోతారని
అతనికి బాగా తెలుసు."
ఈ జర్నలిస్ట్ రాతలు భలేగా ఉన్నాయే.
ఖాదర్ మనుషులు పారిపోతున్నారు. అతను ఎలుకలా కలుగులో దాక్కున్నాడు.
అయినా కానీ అతనికి చావు తప్పదు.
నేను ఇతర ముఠాలతో కూడా మాట్లాడాను.
వాళ్లకి కూడా ఖాదర్ కథ నచ్చలేదు.
వాళ్లు మధ్య దూరరని నాకు మాటిచ్చారు.
ఒత్తిడిని అలాగే కొనసాగించు, రఫీక్.
ఒకదాని తర్వాత ఇంకోదానిపై దాడి చేయ్.
ఖాదర్ దందాలన్నీ ఆగిపోవాలి, ఒక్కటి కూడా అతనికి మిగలకూడదు.
అప్పుడు అతనిపై దాడి చేద్దాం. -అలాగే, బాస్.
ఇంకో విషయం, ఈ సన్నాసిని కూడా ఊరికే వదలకూడదు.
రాతలు బాగారాసినంత మాత్రాన వదిలేయకూడదు.
మన పత్రాల ఫ్యాక్టరీపై దాడి చేశారు. ముగ్గురు చనిపోయారు, సర్వం నాశనం చేశారు.
వాళ్లకి కావలసిన సాయం అందేలా చూడు.
ఈ కథనాన్ని చదివాక, నేను వలీద్ ని అయితే, నేను కూడా ఇలాగే చేసేవాడిని.
కార్లా ఏం చేసినా, బాగా చేస్తుంది.
అది దాడులని ఎదుర్కొంటున్న మనవాళ్లకి చెప్పండి.
వలీద్ దగ్గరే కార్లా బందీగా ఉందంటారా?
కార్లా చనిపోయిండాలి, తప్పించుకొని ఉండాలి, లేదా ఏమైనా జరిగితే నాతో బేరసారాలకైనా వలీద్ తనని ఉంచుకొనుండాలి.
నేను ఇవన్నీ చూస్తూ ఊరికే ఉండలేకపోతున్నాను.
ఇతర భాయిల సంగతేంటి?
భాయిలు, వాళ్ల ముఠాలు కలుగజేసుకోవు.
అందరూ పిరికిపందలు.
లేదు. బతకనేర్చినోళ్లు.
అరె, వద్దు, చెల్లాయి. నువ్వు నా అతిథివి. వంట పని నాకే వదిలేయ్.
"విక్కీ ఇంట్లో ఉండమని కూడా నా గుడ్ల కూర నన్నే వండుకోమన్నాడు,"
అని నువ్వంటే నా పరిస్థితి ఏం కాను!
వద్దమ్మా వద్దు. -నీ ఇష్టమొచ్చినట్టు చేసుకో.
హేయ్, మీ పత్రిక హాట్ కేకుల్లా అమ్ముడుపోతుంది, పాపా.
బొంబాయిలోని జనమంతా నీ కథనం గురించే గుసగుసలాడుకుంటున్నారు.
నా కథనమా? -ఏంటి?
వ్యాసకర్త, నిషాంత్ పటేల్
నిషాంత్ తన పేరు పెట్టుకున్నాడు.
దొంగ. పెద్ద దొంగ వాడు!
ఎక్కడైనా తప్పు జరిగి ఉండవచ్చేమో.
ఈ పత్రికలు తప్పులు చేస్తూనే ఉంటాయి, క్షమాపణలు చెప్తూనే ఉంటాయి.
అయినా నీకు డబ్బులు ఇస్తారు కదా?
అరె, డబ్బు ఎవడికి కావాలి, బాబూ.
ఇది నేను కష్టపడి రాసిన ఆర్టికల్.
ఎక్కడికి వెళ్తున్నావు?
నీకు ఏ అపాయమూ కలగకూడదనే కదా నువ్వు ఇక్కడ ఉండేది!
ఈ కథనంలో అసలు నా పేరే లేదు,
అలాంటప్పుడు నాకు అపాయం అనే ప్రశ్న ఎక్కడిది?
మా రిపోర్టింగుపై మాకు పూర్తి విశ్వాసం ఉంది, ఆ కథనంలోని వివరాలన్నీ నిజాలే అన్ని మేం బల్లగుద్ది చెప్పగలం.
ఈ జూ మహిళ, భారతదేశ అమ్మాయిలను కొని, బలవంతంగా వ్యభిచారకూపంలోకి దింపుతోందా?
అసలు తన గురించి తనేం అనుకుంటోంది? -ఇది చాలా దారుణం, లిన్ బాబా.
జనాలకు చాలా కోపం వచ్చేస్తుంది.
ఇది ఒక మచ్చని చెప్పవచ్చు...
హేయ్, హేయ్, మొడీనా.
హేయ్, హేయ్. నా మాటలు వినిపిస్తున్నాయా?
లీసా?
నాకు తెలీదు.
నీ దగ్గరికి వచ్చేసరికి, వాళ్లు అక్కడ లేరు.
ఇది ఎవరి పని?
మరీజియో.
జూ. -జూ? తనకి దీనితో సంబంధం ఏంటి?
తన డబ్బే. వాళ్లని ప్యాలెస్ కి తీసుకెళ్లారు.
మొడీనా. మొడీనా, చెప్పేది విను.
కదిలితే నీకు రక్తస్రావం అవుతుంది. నువ్వు కదలకుండా ఉండాలి.
సరే. నిదానం. నిదానం. నేను తీసుకున్నాను.
లిన్, డబ్బు రైల్వే స్టేషనులో ఉంది.
నువ్వు తనని విడిపించి తీసుకురావాలి, లిన్. ప్లీజ్.
సరే, చెప్పేది జాగ్రత్తగా విను. నువ్వు కదలకూడదు, అర్థమైందా?
వాళ్లని నేను విడిపించి తీసుకువస్తా.
ఎంత ఉంది?
తెలీదు. కనీసం రెండు లక్షల డాలర్లైనా ఉండుంటుంది.
లిన్, అంటే కోటిన్నర.
నా జీవితంలో ఇంత డబ్బును నేనెన్నడూ చూడలేదు,
ఈ సంచిలో చూడటమే తొలిసారి.
పద.
పోలీసు
నువ్వు నేను అడిగింది మళ్లీ కాదనవచ్చని తెలిసి కూడా అడుగుతున్నా,
నీకు ఆ ట్యాక్సీ నంబర్ ఇచ్చా కదా, దాని గురించి ఏ సమాచారమైనా తెలిసిందా?
బొంబాయిలో ఎన్ని ట్యాక్సీలు ఉంటాయో తెలుసా?
ఆ ట్యాక్సీ యజమాని సాగర్ వాడలోనే ఉన్నాడు, కానీ ట్యాక్సీయే లేదు.
కాబట్టి, ట్యాక్సీ కోసం వెతికి చెప్పమని ఒక పోలీసోడిని పురమాయించాను,
అతనే మనకు గతి ఇప్పుడు.
ఇంతకీ ఏం చెప్పాలనుకుంటున్నావు? -ఇలాంటి వాటికి సమయం పడుతుంది.
నువ్వు గమనించావో లేదో, బొంబాయిలో ఇద్దరు డాన్లు కొట్టుకుంటున్నారు.
ఇప్పుడు మా తొలి ప్రాధాన్యత డేల్ కాంటీ కాదు.
నిషాంత్ పటేల్.
మనం ఆరోజు కలవడానికి వెళ్లింది ఇతడినే.
మనం డేల్ ని ఏ మురికివాడలో అయితే పట్టుకోబోయామో, ఆ మురికివాడ గురించి ఇప్పుడు ఇతను ఓ కథనం రాశాడు.
అది కాకతాళీయం అంటావా?
నేను ఇప్పుడు చెప్పేది కాస్త వింటావా?
"హేయ్, వాలీ, నీకు కావలసిన ట్యాక్సీ దొరికింది," అని చెప్తే నేను ఖచ్చితంగా వింటాను.
జోక్ అదిరింది, డిటెక్టివ్.
ఇంత డబ్బును నువ్వు ఎప్పుడైనా చూశావా?
నేనయితే చూడలేదులే.
దాన్ని ఎప్పుడెప్పుడు దొంగిలిద్దామా అని నాకే అనిపిస్తోంది, ఇక మరీజియో చంపాలనుకోవడంలో ఏ ఆశ్చర్యమూ లేదు.
నాకు మాత్రమే కాకుండా ఇతరులకి కూడా ఆ ఆలోచనలు వస్తున్నాయి, అది చాల్లే.
దీని కంటే ఇంకో మంచి మార్గం లేదా, లిన్?
నేను మధ్యవర్తిగా వెళ్లి, ప్యాలెస్ లో కాకుండా ఇంకెక్కడైనా ఇచ్చిపుచ్చుకోవడం జరిగేటట్లు మాట్లాడగలను.
కానీ మనకి అంత సమయం లేదు.
కనీసం అబ్దులా వచ్చేదాకా అయినా ఆగు.
అబ్దులాకి ముఠా కొట్లాటలతోనే సరిపోతుంది.
చూడు, రెండు గంటల్లో మేము రాకపోతే, అతనికి కాల్ చేసి, నేనెక్కడికి వెళ్లానో చెప్పు.
ఆగు.
నువ్వు ఉపయోగించినా ఉపయోగించకపోయినా భయపెట్టడం కోసమైనా నువ్వు దీన్ని తీసుకెళ్లాలి.
అదుంటే కాల్చినా కాలుస్తాను, బాసూ.
పద.
దీన్ని నాకు ఇవ్వు. బరువు ఎంత ఉంటుందో చూడాలనుంది.
ఇదుగో.
బొంబాయి అంతా వలీద్ పిచ్చోడిలా పేట్రేగిపోతున్నాడు, అయినా కానీ నేను ఏ ప్రతీకార చర్యకూ పూనుకోలేదు.
కానీ పోలీసులు మాత్రం వలీద్ పై ఏ చర్యా తీసుకోరా?
వలీద్ ని అరెస్ట్ చేస్తే, ఆ అరెస్ట్ చేసిన వాడి కుటుంబానికి ఏ గతి పడుతుందో మీకు తెలుసు కదా?
ఈ యుద్ధం ముగిసేదాకా ఎవరూ ఏ చర్యా తీసుకోరు,
యుద్ధం ముగిశాక, మేము ఓడిపోయినవారి మనుషులను అరెస్ట్ చేస్తాం, గెలిచినవారితో ఒప్పందాలు చేసుకుంటాము.
వలీద్ ఎక్కడుంటాడో తెలుసా?
అతని నైట్ క్లబ్బులో ఉన్నాడు.
అతని దగ్గరే ఎక్కువ మనుషులు ఉన్నారు, ఖాదర్ భాయ్, పైగా యుద్ధం మొదలుపెట్టడంతో పైచేయి కూడా అతనికే ఉంది.
నువ్వు ఓడిపోయే పక్షాన్ని ఎంచుకున్నందుకు బాధ పడుతున్నావా, సంజయ్?
అతని మనుషులందరూ మనపై దాడులు చేస్తున్నారంటే, అతనికి రక్షణగా ఎవరూ లేరనే అర్థం.
నువ్వు ఏం చెప్పాలనుకుంటున్నావు?
మనం క్లబ్బుపై దాడి చేసి అతడిని వేసేయాలి. అతను దాన్ని అస్సలు ఊహించడు.
మనం భయపడి దాక్కున్నామని అనుకుంటున్నాడు. కానీ మనం సర్వశక్తులు ఒడ్డీ దాడి చేసి, దీన్ని ముగిద్దాం.
వలీద్ కూడా ఇలాగే చేస్తాడు.
మంచిది. వాడి అస్త్రాన్ని వాడిపైనే ప్రయోగిద్దాం.
జూ గమనిస్తూ ఉంటుంది. రహస్య దారులు ఉంటాయి.
ఏం చేస్తున్నావు?
మనల్ని బయటపడేసే ప్రయత్నం.
ఆపు! వాళ్లకి వినబడుతుంది.
జనాలకి కోపంగా ఉందని తెలుసు,
కానీ మినిస్టర్ పాండే హత్య, ముఠాల మధ్య ఘర్షణలు,
ఇంకా మీరు ఫోన్ చేయడం, ఇవన్నీ కథనం నిజమని చెప్పకనే చెప్తున్నాయి, సర్.
ఇన్ని జరిగాక కూడా,
దీన్ని కొట్టిపారేయమని అడుగుతున్నారా?
మీరు దీన్ని అధికారికంగా చెప్పగలరా, సర్?
హా, నేను కూడా అదే అనుకున్నా. సరే, థ్యాంక్యూ, సర్.
నువ్వు నా కథనాన్ని దొంగిలించావు.
నీకు ఏం కాకూడదనే ఆ పని చేశా. అంతే.
మా ఎడిటరుతో కూడా దీని గురించి చర్చించా, ఆయన కూడా ఒప్పుకున్నాడు.
పరిస్థితులన్నీ సద్ధుమణిగాక... -అదే ఒక మగాడైతే, నువ్వు ఇలా చేసుండేవాడివా?
ఈ కథనం నాకు దొరికినందుకు నువ్వు ఓర్వలేకపోయావు,
ఇంత ముఖ్యమైనది నీ సొంతం కాలేకపోవడాన్ని జీర్ణించుకోలేకపోయావు.
లేదు, నాకు నీపై చాలా గర్వంగా ఉంది, అదే సమయంలో
నిన్ను సురక్షితంగా ఉంచాలనుకున్నా, ఎందుకంటే నిన్ను ప్రేమిస్తున్నా కాబట్టి.
అదే నిజం అయ్యుంటే, అసలు నువ్వు ఈ పని చేసుండేవాడివే కాదు.
కవ్వీ, అతను చెప్పేదాంట్లో కూడా నిజముంది, పాపా.
నీ కథనం ప్రజల్లోకి వెళ్లింది, నువ్వు కావాలనుకున్న ప్రభావం పడింది.
నీకేమైనా జరగరానిది జరిగితే, నన్ను నేను ఎప్పటికీ క్షమించుకోలేను, కవిత.
కానీ ఇప్పుడు నేను కూడా నిన్నెప్పటికీ క్షమించను.
కవిత. -మాట్లాడకు!
నా పేరు పలికే అర్హత కూడా నీకు లేదు.
కవిత. -కాస్త ఓపిక వహించు, బాసూ.
నేను తనతో మాట్లాడుతాలే. -తప్పకుండా మాట్లాడు, బాసూ. అబ్బా.
కవ్వీ, ఒక్క నిమిషం ఆగు. ఆగు.
నిషాంత్ పటేల్ కి ఒకటి ఇవ్వాలి.
ఆ దరిద్రుడు ఆ ఆఫీసులో ఉన్నాడు.
అక్కడా? -హా.
మీకొకటి ఇవ్వమన్నారు.
వలీద్ భాయ్ ఇవ్వమన్నారు.
నిషాంత్. నిష్... నిష్... -ఆగు, ఆగు.
నిషాంత్! నిషాంత్! నిష్...
నిషాంత్.
నిషాంత్! నిషాంత్!
ఇప్పుడే ఎందుకు? ఇది ఇక్కడ చాలా ఏళ్ల నుండీ ఉంది కదా.
వాళ్లకు సిగ్గుచేటుగా అనిపిస్తోంది మరి, అంతే కదా?
అంటే, వాళ్లకి ఇది తలకొట్టేసినట్టు అన్నమాట.
అక్కడ చెడు పనులు జరుగుతున్నాయని అందరికీ తెలుసు,
కానీ వాళ్లు ఏమీ చేయలేకపోయేవాళ్లు కదా? కాబట్టి అక్కడ ఏమీ జరగట్లేదన్నట్టే నటించేవాళ్లు.
కానీ ఆ నటించే అవకాశం లేకుండా చేసినప్పుడు జనాలకి పిచ్చ కోపం వచ్చేస్తుంది.
మేడమ్ జూ ఇప్పుడు పెద్ద సమస్యలో ఉంది.
మంచిది. ఈ చెత్త ప్యాలెస్ ని అందరూ తగలబెట్టేస్తే బాగుండు.
అంటే, ఈ డబ్బు కావాలని జూకి చాలా ఉంటుంది.
హేయ్, వీళ్లకి మొత్తం డబ్బు ఇచ్చేయాల్సిందే అంటావా?
మాటంటే మాటే.
ఇంకా ఎక్కువ శబ్దం చేయ్!
నన్ను వదిలేయండి! మమ్మల్ని వదిలేయండి!
నేను ఏమైనా చేస్తాను! నేనేమైనా చేస్తానని జూకి చెప్పండి!
దయచేసి వినండి. ఇక్కడే ఉంటే ఖచ్చితంగా ఆత్మహత్య చేసుకుంటాను. ఒక్క క్షణం కూడా ఇక్కడ ఉండలేను!
వెంటనే తలుపు తెరవండి!
దయచేసి నన్ను పంపించేయండి. నేనేమైనా చేస్తాను.
పద.
మిమ్మల్ని చంపడానికి ఖాదర్ ఇక్కడికి వస్తున్నాడు. మీరు దాన్ని అస్సలు ఊహించరని అనుకుంటున్నాడు.
పాపం దిక్కుతోచని స్థితిలో ఉన్నాడు. దీన్నంతటినీ వెంటనే ముగిస్తే తప్ప గెలవలేడని అతనికి తెలుసు.
నీకు ఇది ఖచ్చితంగా తెలుసా?
నేను అతనికి సాయపడుతున్నానని అనుకుంటున్నాడు.
ఇక్కడికి వచ్చే దారిలోనే అతనిపై మెరుపుదాడి చేసి,
దీన్నంతటినీ ఇవాళే ముగించేయండి.
నువ్వు ఉన్నావే,
నీ అంత పనికిమాలినోడు ఎవరూ లేరు, సంజయ్.
నేనెప్పుడూ గెలిచే పక్షానే ఉండటానికి ఇష్టపడతాను.
అంటే మీ పక్షానే, వలీద్ భాయ్.
వెళ్దాం మరి.
హేయ్, వాలీ. నీ ట్యాక్సీ దొరికింది.
జోక్ బాగుందిలే.
తస్సాదియ్యా.
మిస్టర్ పార్కర్.
నీకు ధైర్యం ఎక్కువేనయ్యో. లేదా పిచ్చివాడివైనా అయ్యుండాలి. బహుశా ధైర్యం, పిచ్చీ రెండూ ఉన్నాయేమో.
అప్పుడు నేను చెప్పింది నిజమే కదా?
దేని గురించి?
కార్లాపై నువ్వు మనస్సు పడ్డావని.
తను కూడా నిన్ను ప్రేమించిందా?
నిజం చెప్పాలంటే, అది నాకూ అర్థం కాని విషయమే.
ఏదేమైనా, నాకు కావాల్సింది నీ దగ్గర ఉంది.
నీకు కావాల్సింది నా దగ్గర ఉంది.
అందులో ఏమీ లేదు.
ఇందులో ఇప్పుడు ఏముందన్నది ముఖ్యం కాదు, ఇందులో నుండి నేనేం తీశానన్నదే ముఖ్యం.
అంతే కదా, మరీజియో?
లేదు, లేదు... మొడీనా దొంగిలించినప్పుడు డబ్బులు ఆ బ్యాగులోనే ఉండాలి.
డబ్బులు ఎక్కడ? -కార్లా, లీసాలు ఎక్కడ?
వాళ్లని వదిలేయ్, నీకు డబ్బులిస్తా.
బయట ఎంత మంది జనాలున్నారో చూశారా?
ఏ క్షణమైనా వాళ్లు లోపలికి వచ్చేయవచ్చు.
బొంబాయి నుండి పారిపోవడానికి మీకు ఈ డబ్బు చాలా అవసరం.
వాళ్ళని వదిలేయ్.
ఎలాగూ వాళ్ళని త్వరలోనే వలీద్ లేపేస్తాడుగా.
నిన్ను ఖాదర్ పంపాడా?
నేను ఖాదర్ దగ్గర పని చేయట్లేదు. అసలెప్పుడూ పని చేయలేదు.
నాకు కూడా డబ్బులు అక్కర్లేదు. వాటి కోసం నేనెప్పుడూ వెంపర్లాడలేదు.
కానీ కార్లాతో తేల్చుకోవాల్సిన విషయం ఒకటుంది,
అది తేలేదాకా తను ఇక్కడి నుండి కదలదు.
మేము కూడా తనకు అదే చెప్తాములే
నువ్వు కూడా అది కళ్లారా చూడటానికి వచ్చావని.
అబ్బా! ఏం మాట్లాడుతున్నావు నువ్వు?
వాళ్ళు గేటులోంచి లోపలికి వస్తున్నారు.
అయితే మనందరి బతుకు బస్టాండే అన్నమాట.
ఆ జనం కనుక ఇక్కడికి వస్తే, నీ డబ్బులను ఇక నువ్వు మర్చిపోవచ్చు.
వలీద్ కి కాల్ చేయ్. కొందరు మనుషులని పంపమని చెప్పు.
వాళ్లు వచ్చేసరికి జరగరానిది జరిగిపోతుంది.
వెనక్కి వెళ్లండి! అందరూ వెనక్కి వెళ్లండి!
ఎవరైనా కదిలితే, కాల్చి పారేస్తా.
నువ్వు నన్ను డబ్బు దగ్గరికి తీసుకెళ్లాలి, అర్థమైందా? -ముందు కార్లాని వదిలేయాలి.
ఎలా అనిపిస్తోందో నువ్వే చెప్పరాదూ. లేయ్. పైకి లేయ్.
లేవరా సన్నాసీ!
నన్ను డబ్బున్న చోటికి తీసుకెళ్లు,
లేదంటే నీ వెన్నపూసలోకి తూటా దింపి, అక్కడి దాకా ఈడ్చుకుంటూ వెళ్తా.
ఈ గది దాటి పైకి వెళ్తే చచ్చిపోతావు, మరీజియో.
నోర్మూసుకోవే, పనికిమాలినదానా.
పద. తెరువు. తలుపు తెరువు.
ముందుకు రాకండి. ఇద్దరూ ముందుకు రాకండి.
తెరువు. తెరువు.
తుపాకీని తీసుకోండి!
మీ అందరినీ చంపేస్తా! చంపేస్తా!
మీ ఆగడాలని ఇక నేను భరించలేనురా సన్నాసులారా!
లీసా, లీసా, లీసా.
తుపాకీని ఇలా ఇవ్వు.
ఓరి నాయనోయ్.
ఆమెని జనాలే చూసుకుంటారు. మనం వెళ్లిపోదాం.
మీరు ఆనందంగా జీవితం గడిపేయగలమని అనుకుంటున్నారా?
ప్రభు మన కోసం ఎదురు చూస్తున్నాడు.
అబ్బా.
మనం వెనక్కి వెళ్లాలి. వెంటనే వెళ్లాలి.
వాడు వెళ్లిపోయాడా?
నీకు అప్పగించిందే ఒక పని!
అతను వస్తున్నాడు.
వాడిని ఇప్పుడే లేపేద్దాం, రఫీక్.
ఆ చెత్త పోలీసుగాడు మనల్ని మోసం చేశాడు.
ఇక్కడి నుండి మనం వెంటనే వెళ్లిపోవాలి.
వెంటనే!
ఒంగోండి, బాస్!
ఎవరు?
లిన్ ని.
రండి, త్వరగా లోపలికి రండి.
మీకందరికీ ఏమీ కాలేదు కదా?
పెద్దగా ఏమీ కాలేదులే.
ప్రభు ఇక్కడికి వచ్చాడా?
లేదు. నువ్వు అతడిని పంపి ఎంత సేపైంది?
నేనేం పంపలేదు, మేము బయటకు వచ్చేసరికి అతను లేడు.
అతడిని తప్పుపట్టలేములే.
అంత డబ్బు చూశాక, మురికివాడలో బతికే ఏ మనిషికైనా ఆశ పడుతుంది.
ఏం జరిగిందో చెప్పండి.
ఒక్క మాటలో చెప్పాలంటే, అంతా గడబిడ అయిపోయింది.
ఏమైనా డ్రింక్ ఉందా?
హా. ఉంది, ఇక్కడే ఉంది.
ఇంకో విషయం, వలీద్ షా చచ్చాడు.
రేడియోలో విన్నాను. పోలీసుల ఎన్ కౌంటరులో చనిపోయాడట.
ఖాదర్ గెలిచాడు.
అలాగే అనిపిస్తోంది.
నేను ప్రభుని.
ఏమైపోయావు నువ్వు?
ఏంటి? కనిపించకుండా దాక్కున్నా.
మీరు ఇక్కడికే వస్తారేమో అని ఎదురు చూస్తూ ఉన్నా,
ఇంకాస్త ఉంటే పోలీసులకి చిక్కి ఉండేవాడిని. అక్కడి నుండి వెళ్లక తప్పలేదు. సారీ.
మూడు లక్షల రెండు డాలర్లు. మొత్తం ఉంది.
నేనే స్వయంగా లెక్కపెట్టా. రెండుసార్లు.
నేను మొడీనా దగ్గరకి వెళ్లాలి.
మనమంతా ఒక చోట ఉంటేనే మేలు అనుకుంటా.
లేదు, అతను నాకోసం చూస్తూ ఉంటాడు. ఒక్కడే ఉన్నాడు, కాబట్టి నేను వెళ్తా.
లీసా.
ఇదంతా అతనిదే.
మరేం పర్వాలేదు.
లీసా, ఇద్దరూ మా ఇంటికి వెళ్లండి.
మూడు లక్షల రెండు వేల డాలర్లు.
ఇప్పుడు ఏం చేద్దాం?
ఈ పోలీసు, నైటింగేల్ కి నా గురించి తెలీదు కదా?
నిజానికి చనిపోయి ఉండాల్సింది నేను.
అలా అనుకోవద్దు.
నా కథనం కారణంగానే నిషాంత్ చనిపోయాడు.
నన్ను కాపాడే ప్రయత్నంలో చనిపోయాడు.
చివరిగా నేను అతడిని అన్న మాటలు కూడా దొంగ, అబద్ధాలకోరు అని.
కానీ చంపింది నువ్వు కాదు కదా.
అతని మరణానికి కారణం ఎవరా అని
ఇక్కడ కూర్చొని ఆలోచిస్తూ ఉన్నాను.
ఏం మాట్లాడుతున్నావు నువ్వు?
కార్లా నన్ను మోసగించి, నన్ను వాడుకుంది అనుకుంటా.
దీని ద్వారా ఆమె ఏం సాధించాలనుకుందో కూడా నాకు సరిగ్గా అర్థం కావట్లేదు.
ఇన్ని మరణాలు,
ఈ ముఠా తగాదాలు దేనికి?
తన ప్రియుడితో హాయిగా కులకడం కోసమా?
నేను ఓ రెండు నిమిషాల్లో వస్తా.
నీ సాయానికి థ్యాంక్యూ, ప్రభు. -భలేవారే.
తుది విజయం ఎప్పుడూ ప్రేమదే అవుతుంది, లిన్ బాబా, భారతదేశంలో అయితే దీనికి తిరుగే లేదు.
నీ చేతిని ఇలా ఇవ్వు.
ఇది నీకే.
లీసా పట్టించుకోదులే.
నేను వెళ్లిపోయాక, ఈ డబ్బును నువ్వు, పార్వతి కలిసి ఖర్చుపెట్టుకోవాలనే నా కోరిక,
మీరు కోరుకొన్న జీవితాన్ని ఏర్పరచుకో.
నేను కలిసిన అత్యంత మంచివాళ్లలో నువ్వు కూడా ఒకడివి, ప్రభు.
నాకు నువ్వు పరిచయమవ్వడం నా పూర్వజన్మ సుకృతమో ఏమో తెలీదు,
కానీ అందుకు నాకు చాలా ఆనందంగా ఉంది.
మన స్నేహానికి గౌరవసూచకంగా,
ఆఖరిగా నేను నిన్ను ఒక ముఖ్యమైన విషయం అడుగుదామనుకుంటున్నా.
లిన్, ఏదైనా అడిగేసేయ్. -నీ మొదటి కొడుక్కి నా పేరు పెట్టు.
అది తప్ప ఇంకేమైనా అడుగు. లిన్ పరమ చండాలమైన పేరు.
నా గుర్తుగా.
నేను మళ్లీ 5:30కి వచ్చి నిన్ను రైల్వే స్టేషనులో దింపుతాను.
ఇంకేమీ మాట్లాడకు. నీకు తుది వీడ్కోలు నేను పలకాల్సిందే.
ఉచితంగా దింపుతా.
నేను వేరే రోగి దగ్గరికి వెళ్లి వచ్చేసరికి, ఇతను వెళ్లిపోయాడు.
కానీ అతడిని తూటా గాయాలయ్యాయి. అలాంటప్పుడు ఎలా...
అతనికి ఏమీ కాదు కదా?
కానీ అతనికి ఇంకా అస్సలేమాత్రం బాగాలేదు. నేను అతడిని వెళ్లనిచ్చేవాడిని కాదు.
సరే మరి. నేనొకసారి చూస్తాను ఆగు.
నీకు చిన్న మచ్చ ఏర్పడుతుంది.
ఇంత చేసినదానికి అది చాలా తక్కువ అనిపిస్తోంది.
నాకోసం నువ్వు వచ్చావంటే నమ్మలేకపోతున్నా.
ఎందుకు నమ్మలేవు!
నా కోసం ఇప్పటిదాకా ఎవరూ యుద్ధాలు మొదలుపెట్టలేదు.
ఆ పని నేను చేశా కదా?
ఒక మేధావి ఒకసారి నాతో ఒకటి అన్నాడు,
"భారతదేశంలో తుది విజయం ఎప్పుడూ ప్రేమదే అవుతుంది," అని.
అతను చెప్పింది నిజమేనని అనుకుంటున్నా.
ఎందుకంటే, నేను నిన్ను ప్రేమిస్తున్నా.
ప్రతీసారి ఇది నా వల్ల కాదు,
నువ్వు...
నువ్వు ప్రాణాలతోనే ఉన్నావా లేదా అని ఎదురు చూస్తూ చావడం.
నిన్ను పోలీసులు అరెస్ట్ చేశారేమో అనుకున్నా.
పోలీసు స్టేషనుకు వెళ్లమని నాన్నని అడిగా, కానీ ఆయన వెళ్లను అన్నాడు.
నువ్వేం అయిపోయావో ఎవరికీ... -సా... సారీ. సారీ.
ముందు ఇలా వచ్చి కూర్చో.
ఖాసిమ్ భాయ్ కి ఎలా ఉంది?
బాగానే ఉంది.
ఖాదర్ భాయ్ కొందరు మనుషులని పంపించాడు, వాళ్లు అతడిని ఆసుపత్రికి తీసుకెళ్లారు.
అయితే లిన్ తప్పించుకొని వెళ్లిపోయాడా?
వెళ్లిపోతాడు.
ఈ డబ్బు నీకు ఎక్కడిది? -ఇది కానుక.
మనిద్దరి భవిష్యత్తుకు.
లిన్ ఇచ్చాడు.
నేను మాటిస్తున్నాను...
ఇప్పటి నుండి, నిన్ను కంగారుపెట్టే పని కానీ, భయపెట్టే పని కానీ నేనేమీ చేయను.
దేవుడి మీద ఒట్టు.
నీ దగ్గర ఇంత డబ్బు ఉన్నట్టు మా నాన్నకి తెలీకూడదు.
కార్లా?
నీకు శుభ్రంగా ఉండే ఒక చొక్కా ఉంచిపెట్టా.
నీ కోరిక తీరిపోయిందని నన్ను వదిలేసి వెళ్లిపోతున్నావా?
నీకు కొత్త పాస్ పోర్ట్, ఇంకా పత్రాలు కావాలి కదా.
మనకి అంత సమయం లేదు.
సమయం ఉంది, నీ కోసం డిడియర్ చేయించినదాన్ని తీసుకువస్తాగా.
ఖాదర్? -నేను అతడిని కలవాల్సిన అవసరముంది, లిన్.
నిజంగానే ఉందంటావా?
ఎందుకు?
నేను బొంబాయిలో అడుగుపెట్టినప్పుడు, నేను చాలా కృంగుబాటులో ఉన్నాను.
నేనెందుకూ పనికిరాని దాన్ని అనుకుంటున్నప్పుడు, ఆయనకు నాలో ఏదో కనిపించింది.
నన్నెలా అయితే వాడుకున్నాడో, నిన్ను కూడా ఆయన అలానే వాడుకున్నాడు.
లేదు. అతనే కనుక లేకపోయుంటే మనిద్దరమూ కలుసుకొని ఉండేవాళ్లమే కాదు.
ఖాదర్ ఏం పనులైనా చేసుండవచ్చు, నాకు తండ్రి లేని లోటును ఆయన తీర్చాడు.
నేను ఆయనకి ఒక విషయాన్ని అర్థమయ్యేలా చెప్పాలి.
ఏ విషయం?
నిన్ను ఎంచుకున్నానంటే దానర్థం ఆయన్ని మోసం చేసినట్టు కాదని.
అదీగాక, తుది వీడ్కోలు అనేది చాలా ముఖ్యం. ఆ విషయం నువ్వే నాకు ఓసారి చెప్పావు.
హా, చెప్పే ఉంటాను కదా?
మొడీనా ఎక్కడ?
అతను లేడు.
అయ్యో, నా సానుభూతి, లీసా.
కాదు, కాదు. అక్కడ లేడు.
ఎటో వెళ్లిపోయాడు.
తీవ్రమైన గాయాలున్నా నడుస్తూ ఎటో వెళ్లిపోయాడు.
దాని కోసమా ఇదంతా?
ఇంత చేసీ లాభమేంటి?
మీరు ఈ దేశం నుండి వెళ్లిపోతారని నాకు మాటివ్వండి.
మీ ఇద్దరూ ఎవరో తెలీని కొత్త చోటికి వెళ్లిపోండి.
ఆనందంగా కలిసి జీవించండి.
నువ్వు కూడా మాతో రావాలి.
సెబాస్టియన్ లేకుండా నేనెక్కడికీ రాను.
వీలు కుదిరినప్పుడు నాకోసం వస్తాడు. అందులో సందేహమే లేదు.
వెళ్లండి. నాకేమీ పర్లేదు.
నేను ఆరు గంటలకి, స్టేషనులో ప్లాట్ ఫామ్ పైకి వచ్చి ఉంటాను.
సరే.
ఆలస్యం చేయకు.
నేను మీతో అబద్ధం చెప్పాను...
లిన్ ఫోర్డ్ గురించి,
అతను ఎక్కడ ఉంటాడో తెలీదనే దాని గురించి.
అప్పుడు మీకు నిజం చెప్పుంటే, నిషాంత్ బతికే ఉండేవాడేమో.
ఇది కార్లా సారనెన్ ఇంటి చిరునామా.
లిన్ ఎక్కడ ఉన్నాడో, తనకి ఖచ్చితంగా తెలుస్తుంది.
మిమ్మల్ని నేను మళ్లీ చూడగలనని అనుకోలేదు.
నిన్ను చూస్తున్నందుకు చాలా ఆనందంగా ఉంది. నువ్వు చనిపోయి ఉంటావేమో అని ఆందోళన పడ్డాను.
నేను నిన్ను మొదటిసారి కలిసినప్పుడు, నీ కళ్లల్లో బెదురు, భయం కనిపించాయి,
ఈ లోకం నుండి ఏదో తెలియని తీరాలకు శాశ్వతంగా వెళ్లిపోవాలని నీకు ఉన్నట్టుగా.
మళ్లీ నీ కళ్లలో నాకు అదే కనిపిస్తోంది.
మనం గెలిచాం. నువ్వు ఎక్కడికీ వెళ్లాల్సిన పని లేదు.
వెళ్లాలిలెండి.
లిన్ తోనా? -అవును.
ఇవాళ ఉదయం వచ్చే మొదటి రైలులో.
నేను అతడిని ప్రేమిస్తున్నాను.
"పిరికివానికి ప్రేమించేంత దమ్ము ఉండదు,
అది దైర్యవంతులకే చెల్లుతుంది."
నీ విషయంలో నాకు చాలా ఆనందంగా ఉంది, కార్లా.
మీకు ఇంత సమస్యలు సృష్టించిపెట్టినా కూడానా?
మీరు ఊహించింది నిజమే, మీకు కావాలసినదాన్ని నేను ప్రమాదంలో నెట్టాను.
సాగర్ వాడకి ఏమీ కాదు.
ఆ మురికివాడకి ఏమీ కాదు,
ఒక ఏడాది తర్వాత, ఈ గోల అంతా సద్దుమణిగాక,
అక్కడి ఓట్లు నాకే పడతాయి,
ఎందుకంటే, అక్కడి వారు నన్ను ఇంకా దైవంగా కొలుస్తారు.
వలీద్ ఇప్పుడు లేడు కాబట్టి, నా స్థానం మరింత సుస్థిరం అవుతుంది.
నాకు ఇక ఎదురు ఎవరూ లేరు కదా?
నాకు ఓపిక ఎక్కువ, కార్లా.
మంచి తండ్రులకి ఓపిక ఎక్కువే ఉంటుంది.
లిన్ కీసం ఒక విదేశీ డిటెక్టివ్ ఈ ఊరికి వచ్చి గాలిస్తున్నాడు.
మేము దేశాన్ని విడిచి వెళ్లిపోవాలి, కానీ అతని దగ్గర పాస్ పోర్ట్ లేదు.
నీకు అతని పాస్ పోర్ట్ కావాలి కదా. -అడిగే హక్కు నాకు లేదని తెలుసు.
మీ ఇద్దరికీ ఇది నేనిచ్చే వీడ్కోలు కానుక అనుకోండి.
స్టేషనులో మీ ఇద్దరినీ ఎవరూ ప్రశ్నించకుండా ఉండేలా నేను చూసుకుంటాను.
నువ్వు లిన్ కి ఒకటి చెప్తావా, అతను ఏమనుకున్నా కానీ,
వేరొక ప్రపంచంలో అతను నాకు కొడుకే అని?
థ్యాంక్యూ.
ఇలా రా.
నీకు ఏమీ కానందుకు నాకు చాలా ఆనందంగా ఉంది.
నా కోసం నువ్వు వచ్చావని లిన్ అన్నాడు. అందుకు థ్యాంక్స్.
ఏం జరిగినా, మనదొకే కుటుంబం కదా.
అబ్దులా నిన్ను స్టేషన్లో దింపుతాడు.
లీసా, నువ్వు వాటిని మాకు ఇవ్వాల్సిన పని లేదు.
కానీ నాకు ఇవ్వాలని ఉంది.
మీరే లేకపోతే మాకు ఇది కూడా మిగిలేది కాదు, కాబట్టి...
సగమే చాలా ఎక్కువ,
మీకు కూడా డబ్బులు అవసరం కదా?
డబ్బులు తీసుకో, లిన్.
ఒక్కసారైనా సుఖంగా బతకాలన్న ఆలోచనే నీకు రాదా?
మొడీనా కూడా అదే అంటాడని నాకు తెలుసు, కాబట్టి...
థ్యాంక్యూ.
సెబాస్టియన్? -లీసా.
ఎవరు?
మిసెస్ సారనెన్, మేము పోలీసులం.
తలుపు తెరవండి.
దయచేసి తలుపు తెరవండి.
కార్లా ఇంట్లో లేదు.
మీరు ఇప్పటిదాకా ఎవరితో మాట్లాడారు?
అది మీకు అనవసరం.
నీ యెంకమ్మ!
వద్దు, వద్దు. వద్దు!
డేల్!
ప్రతీ మార్గం దగ్గర పోలీసులు ఉన్నారు.
ఇక తప్పించుకోలేవు, డేల్.
ఇక్కడ చాలా డబ్బులు ఉన్నాయి. నన్ను వదిలేస్తే, ఇది నీకు ఇచ్చేస్తా.
నీ తొక్కలో డబ్బు ఎవరికి కావాలి!
ఇంకో అవకాశం ఇచ్చే ప్రసక్తే లేదు. నీకు ఇదివరకే చెప్పాను కూడా.
ఏమైనా కొంపలు అంటుకుపోతాయా? నిజం చెప్పు!
నిన్ను పట్టుకొనే ఇక్కడి నుండి వెళ్తా.
ఇదుగో. ఒక్కసారి చూడు.
కింద చాలా మంది పోలీసులు ఉన్నారు.
మా అందరినీ కాల్చేయగలవా?
లేదు, నిన్ను ఒక్కడినే.
లేదు!
నీకు నన్ను పట్టుకోవాలనే కోరిక బలంగా ఉందేమో, కానీ నాకు స్వేచ్ఛగా ఉండాలనే కోరిక ఇంకా బలంగా ఉంది.
హేయ్! చవాన్, వాడు దూకేశాడు. పారిపోతున్నాడు.
హలో చిట్టోడా. నన్ను గుర్తుపట్టావా?
నీ భవిష్యత్తు బంగారు బాట కావాలో, ముళ్ల బాట కావాలో నువ్వే ఎంచుకో.
వాడు ఎక్కడికి వెళ్లాడు?
తప్పుకోండి. తప్పుకోండి. మన్నించాలి. నా రైలుకు ఆలస్యం అయిపోతోంది.
తప్పుకోండి. -అందరూ శ్రద్ధగా వినండి.
రైలు నంబరు...
ఒకరికి నీకు నరకం చూడటమే కావాలి, తెల్లోడా.
దీని నుండి నువ్వు బయటపడలేవు.
ఒక మనిషిని బంధించిన ప్రతిసారి,
అతనిపై మనం మిక్కిలి విద్వేషం చూపుతాము.
దాన్ని నేను స్వీకరించాను.
ఆ క్షణంలో నేను నిబ్బరంగా ఉండగలిగానంటే దానికి అదే కారణం.
ఇక్కడ నాకు దొరికిన ప్రేమని నేను వదులుకోవాల్సి వచ్చింది.
చివరికి కార్లా చెప్పిందే నిజమైంది.
ప్రేమ అంటే బలహీనతే.
కాబట్టి, నా రాత ప్రకారం జరిగిన ఆ క్షణానికి సంపూర్ణంగా లొంగిపోయి, ఆ విధి అనే చక్రానికి
నేను నా జీవితాన్ని అర్పించడం తప్ప ఇంకేమీ చేయలేదు.
సశేషం...
గ్రెగరీ డేవిడ్ రాబర్ట్స్ రచించిన శాంతారాం ఆధారంగా తెరకెక్కించబడింది
సబ్ టైటిళ్లను అనువదించినది: రాంప్రసాద్